
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 357 


15 Μαΐου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
δήμου Πυθαγορείου (ν. Σάμου) και καθορισμός όρων 
και περιορισμών δόμησης». 1 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
διατηρητέο κτίριο που βρίσκεται στον οικισμό Άνω Συ¬ 


νοικία του δήμου Ξυλοκάστρου (Ν. Κορινθίας). 2 

Κήρυξη ως αναδασωτέας έκτασης εμβαδού 1,846 στρεμ¬ 
μάτων στη θέση «Γουρίτσα» περιφέρειας του Δήμου 
Πελασγίας, Δ.Δ. Βαθύκοιλου, του Ν. Φθ/δας. 3 


ΔΙΑΤΑΓΜΑΤΑ 

Ο) 

Τροποποίηση του εγκεκριμένου ρυμοτομικού σχεδίου δήμου 
Πυθαγορείου (ν. Σάμου) και καθορισμός όρων και περιο¬ 
ρισμών δόμησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις των άρθρων 152 (παρ.6), 154,160 (παρ.1 
και 2), 248, 249, 250 και 255 του από 14.7.1999 π.δ/τος «Κω¬ 
δικοποίηση Βασικής Πολεοδομικής Νομοθεσίας» (Δ' 580/99), 
όπως τα άρθρα 248, 249, 250 και 255 τροποποιήθηκαν με τα 
άρθρα 5, 6, 7 και 13 αντίστοιχα του Ν. 2831/2000 «Τροποποί¬ 
ηση των διατάξεων του Ν. 1577/1985 «ΓΟΚ» και άλλες πολε- 
οδομικές διατάξεις» (Α' 140). 

2. Τις διατάξεις της παρ. 4.2δ του άρθρου 29 του Ν. 
2831/2000 (ΑΊ40). 

3. Τις διατάξεις του άρθρου 1 του Π.Δ/τος 161/1984 «Ανα¬ 
κατανομή αρμοδιοτήτων των Υπουργείων Πολιτισμού και Επι¬ 
στημών και Χωροταξίας Οικισμού και Περιβάλλοντος» (Α' 54). 

4. Τις διατάξεις του άρθρου 50 του Κ.Ν. 5351/1932 «Περί 
Αρχαιοτήτων». 

5. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), όπως αυτό προστέ¬ 
θηκε με το άρθρο 27 του Ν. 2081/1992 (Α' 154) και αντικατα- 
στάθηκεμετηνπαρ. 2ατου άρθρου 1 του Ν. 2469/1997 (Α'38). 

6. Τις 8/2000 και 65/2000 γνωμοδοτήσεις του δημοτικού 
συμβουλίου Πυθαγορείου. 

7. Την 272/2000 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Το 61838/1154/22.11.00 έγγραφο του Υπουργείου Πολι¬ 
τισμού. 


9. Το γεγονός ότι από τις κανονιστικές διατάξεις αυτού του 
διατάγματος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

10. Την 75/2001 γνωμοδότηση του Συμβουλίου της Επι¬ 
κράτειας, με πρόταση των Υπουργών Περιβάλλοντος, Χωρο¬ 
ταξίας και Δημοσίων Έργων και Πολιτισμού, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού 
σχεδίου οικισμού Πυθαγορείου δήμου Πυθαγορείου (Ν. Σά¬ 
μου), που έχει χαρακτηρισθεί ως αρχαιολογικός χώρος με το 
από 24.8.1963 Π.Δ/γμα (Β' 408), στα οικοδομικά τετράγωνα 
24,45 και 46 με την κατάργηση τμήματος οδού και την έγκρι¬ 
ση πεζοδρόμων, τονχαρακτηρισμό οδών ως πεζοδρόμων και 
τον καθορισμό χώρου ανέγερσης Αρχαιολογικού Μουσείου, 
χώρων Αρχαιολογικού Πάρκου, χώρου στάθμευσης αυτοκι¬ 
νήτων και κοινοχρήστου χώρου,όπως οι παραπάνω ρυθμί¬ 
σεις φαίνονται στο σχετικό πρωτότυπο διάγραμμα σε κλίμα¬ 
κα 1:1 000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 7203/2001 πράξη του και 
που αντίτυπο του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Οι όροι και περιορισμοί δόμησης του κατά το προηγούμε¬ 
νο άρθρο χώρου ανέγερσης Αρχαιολογικού Μουσείου καθο¬ 
ρίζονται ως εξής: 

1. Ποσοστό κάλυψης: εβδομήντα τοις εκατό ( 70%) της ε¬ 
πιφάνειας του χώρου. 

2. Συντελεστής δόμησης: ένα και δύο δέκατα (1,2). 

3. α. Μέγιστο επιτρεπόμενο ύψος των ανεγερθησομένων 
κτιρίων δέκα μέτρα και πενήντα εκατοστά του μέτρου (10,50). 

β. Πάνω από το μέγιστο επιτρεπόμενο ύψος των κτιρίων ε¬ 
πιβάλλεται η κατασκευή στέγης από κεραμίδια μεγίστου ύ¬ 
ψους δύο (2) μέτρων. 

4. Ελάχιστη απόσταση των κτιρίων από τις ρυμοτομικές 
γραμμές καιταπίσω και πλάγια όρια του χώρου πέντε (5) μέτρα. 

Άρθρο 3 

Η ισχύς του παρόντος διατάγματος αρχίζει από τη δημοσί¬ 
ευση του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε την δημοσίευση και εκτέλεση του παρό¬ 
ντος διατάγματος. 

Αθήνα, 26 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΠΟΛΙΤΙΣΜΟΥ 

ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 11205/2761 (2) 

Καθορισμός ειδικών όρων και περιορισμών δόμησης σε δια¬ 
τηρητέο κτίριο που βρίσκεται στον οικισμό Άνω Συνοικία 
του δήμου Ξυλοκάστρου (Ν. Κορινθίας). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 110 παρ. 2 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ’580), όπως αυτό αντικαταστάθηκε με το άρθρο 3 παρ. 2 
του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες πο- 
λεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/85 «Κυβέρνη¬ 
ση και Κυβερνητικά Όργανα» (ΑΊ37), όπως αυτό προστέθη¬ 
κε με το άρθρο 27 του ν.2081 /92 (Α' 154) και αντικαταστάθηκε 
με την παρ. 2α του άρθρου 1 του Ν. 2469/97 (Α'38). 

3. Την υπ’αρ.103326/1281/15.12.96 απόφαση του Υπου¬ 
ργού και του Υφυπουργού Περιβάλλοντος, Χωροταξίας και 
Δημοσίων Έργων «Μεταβίβαση αρμοδιοτήτων του Υπου¬ 
ργού και του Υφυπουργού Περιβάλλοντος Χωροταξίας και 
Δημοσίων Έργων στο Γενικό Γραμματέα και στους Προϊστα¬ 
μένους των Γενικών Διευθύνσεων, Δ/νσεων και Τμημάτων 
του Υπουργείου Περιβάλλοντος, Χωροταξίας και Δημοσίων 
Έργων πλην Γενικής Γραμματείας Δημοσίων Έργων» (ΦΕΚ 
1126/Β/16.12.1996). 

4. Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος, Χωρο¬ 
ταξίας και Δημοσίων Έργων» (Α' 9). 

5. Την από 15.2.2001 αιτιολογική έκθεση της Δ/νσης Πο- 
λεοδομικού Σχεδιασμού, Τμήμα Παραδοσιακών Οικισμών. 

6. Την από 19.2.2001 σύμφωνη γνώμη του φερόμενου ιδιο¬ 
κτήτη Κωνσταντίνου Κίσσα (αρ. πρ. ΥΠΕΧΩΔΕ 4371/968/ 
19.2.2001). 


7. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., Αποφασίζουμε: 

1. Στο κτίριο που βρίσκεται στον οικισμό Άνω Συνοικία του 
δήμου Ξυλοκάστρου (ν. Κορινθίας), φερόμενο ως ιδιοκτησία 
Κωνσταντίνου Κίσσα, το οποίο έχει χαρακτηρισθεί ως διατη¬ 
ρητέο με την αρ. 12562/2659/23.5.2000 απόφαση του Υ¬ 
πουργού Περιβάλλοντος, Χωροταξίας και Δημοσίων Έργων 
(Δ' 317) καθορίζονται ειδικοί όροι και περιορισμοί δόμησης 
ως εξής: 

Επιτρέπονται μικρές μονόροφες προσθήκες (πατάρια ε¬ 
ντός δωματίων) κατ’ επέκταση και καθ’ ύψος του διατηρητέ¬ 
ου κτιρίου, όπως φαίνονται στο σχετικό πρωτότυπο διά¬ 
γραμμα κάλυψης σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με 
την αρ. 11205/2001 πράξη του και που αντίτυπο του σε φω¬ 
τοσμίκρυνση δημοσιεύεται με την παρούσα απόφαση. Οι ως 
άνω προσθήκες γίνονται χωρίς υπέρβαση του συντελεστή 
δόμησης, του ποσοστού κάλυψης και του μέγιστου επιτρε¬ 
πόμενου ύψους που ισχύουν στην περιοχή που βρίσκεται το 
διατηρητέο κτίριο. Επιβάλλεται η έγκριση της σχετικής αρχι¬ 
τεκτονικής μελέτης απάτην Επιτροπή Πολεοδομικού και Αρ¬ 
χιτεκτονικού Ελέγχου (ΕΠ.ΑΕ), όπως επίσης απαιτείται η έ¬ 
γκριση της ΕΠΑΕ για τη διαμόρφωση των όψεων του κτιρίου 
καθώς και για όλες τις επεμβάσεις επισκευής και εκσυγχρο¬ 
νισμού του διατηρητέου κτιρίου. 

2. - Κατά τα λοιπά εξακολουθούν να ισχύουν τα οριζόμενα 
με τη αρ. 12565/2659/2000 υπουργική απόφαση (Δ' 317) με 
την οποία χαρακτηρίσθηκε το κτίριο ως διατηρητέο. 

3. Η ισχύς της παρούσας απόφασης αρχίζει από την δημο¬ 
σίευση της στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Αθήνα, 12 Μαΐου 2001 

Με εντολή Υπουργού 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 1157 (3) 

Κήρυξη ως αναδασωτέας έκτασης εμβαδού, 1,846 στρεμ¬ 
μάτων στη θέση «Γουρίτσα» περιφέρειας του Δήμου 
Πελασγίας, Δ.Δ. Βαθύκοιλου, του Ν. Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν. 2503/97 «Διοίκηση, Οργάνωση, Στε- 
λέχωση της Περιφέρειας κ.λ.π.». 

3. Τιςδιατάξειςτου Ν. 998/79 «Περί προστασίας των δασών 
και των δασικών εν γένει εκτάσεων της Χώρας και συγκεκρι¬ 
μένα: 

α. Του άρθρου 41 παρ. 1, β του άρθρου 38 παρ. 1 

4. Τις διαταγές του Υπουργείου Γεωργίας: 

α. 160417/1180/8.7.80 β. 182447/3049/24.9.80. 

5. Τις διατάξεις του άρθου 29 του Ν. 2081/1992. 

6. Την αριθ. 5910/23.7.99 (ΦΕΚ 1640/Β/99) απόφαση του 
Γ.Γ.Π.Σ.Ε «Μεταβίβαση αρμοδιοτήτων στους Προϊσταμέ¬ 
νους των Δασικών Υπηρεσιών». 

7. Την αριθμ 2479/10.4.2001 πρόταση του Δασαρχείου Λα¬ 
μίας, από την οποία προκύπτει ότι η έκταση που αναφέρεται 
στο θέμα είχε κατά το χρόνο της καταστροφής της που έγινε 
από παράνομη εκχέρσωση, κατά το Α' Ιδνθήμερο Φεβρουά¬ 
ριου 2001,από τον Γεώργιο Δ,. Κατσαούνο, κάτοικο Πελα- 
σγίας, Δασικό χαρακτήρα κατά την έννοια του άρθου 3 παρ. 
2, του Ν. 998/79 και ως εκ τούτου επιβάλλεται η κήρυξη της 
ως αναδασωτέας, αποφασίζουμε: 


Κηρύσουμε αναδασωτέα με σκοπό την επανεγκατάσταση, 
με φυσική ή τεχνητή αναγέννηση, της δασικής βλάστησης 
που καταστράφηκε από παράνομη εκχέρσωση , κατά το Α' 
Ιδνθήμερο Φεβρουάριου 2001, την Δημόσια δασική έκταση 
εμβαδού ενός στρεμ. και οκτακόσιων σαράντα έξι τετρ. μέ¬ 
τρων που βρίσκεται στη θέση « Γουρίτσα» περιφέρειας Δή¬ 
μου Πελασγίας, Δ.Δ. Βαθύκοιλου και προσδιορίζεται από τα 
στοιχεία: 

Α-Β-Γ-Δ-.-Ν-Ξ-Ο-Α, όπως αυτή φαίνεται στο συνημμένο 

διάγραμμα το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Φερόμενο ελαιοπερίβολο Γεωργίου Κατσαού- 
νου. 

Δυτικά: Αγροτική οδός. 

Βόρεια: Δημόσια Δασική έκταση. 

Νότια: Δημόσια Δασική έκταση. 

Η απόφαση αυτή ισχύει από της κοινοποιήσεως της αρμο- 
δίως (άρθρο41 Ν.998/79)και προ της δημοσιεύσεωςτης στην 
εφημερίδα της Κυβερνήσεως (άρθρο 37 Ν. 3200/55). Από τις 
διατάξεις αυτής της απόφασης δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Λαμία, 17 Απριλίου 2001 

Με εντολή Γενικού Γραμματέα Περιφέρειας 
ΟΔ/ντής 

ΔΗΜΗΤΡΙΟΣ ΤΣΟΥΤΣΟΣ 




ΤΟΠΟΓΡΑΦΙΚΟ ΣΧΕΔΙΑΓΡΑΜΜΑ 
Παράνομα εκχερσωθείσα δημόσια δασική έκταση 
στη Βέση Γουρίτσα " περιοχής ΒαΒυκοϊλσυ του 
δήμου Πελασγίας 


3212 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








